《次顾太守思亲望乡诗韵二首 其一 思亲》
明代·江源

目断先冢愁落晖，泪滴不到泉下扉。梨花麦饭负寒食，春雨秋下荒垄微。

亲恩谁不百年痛，君命我敢斯须违。可怜金紫纵被体，争如前日斑斓衣。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。